ફિટનેસ એ હવે ૨૧મી સદીનો મંત્ર છે જે આપણે અમેરિકા પાસેથી શીખ્યા છીએ એવું લાગે છે. માત્ર તંદુરસ્ત નહીં, માત્ર બીમારી વગરના નહીં, પણ ફીટ હોવું જરૂરી છે. ફિટનેસ એટલે સંપૂર્ણ તંદુરસ્તી નહીં પણ સંપૂર્ણ સ્વાસ્થ્ય. સંપૂર્ણ સ્વાસ્થ્યમાં શારીરિક, માનસિક શાંતિ અને આધ્યાત્મિક સિદ્ધિ પણ આવી જાય. યોગ એટલે Whole mind body fitness. સંસ્કૃતમાં યોક(Yoke) અગર યુનિયન એટલે કે યોગ. માત્ર શારિરીક આસનો કે વ્યાયામની કે સ્લિમ બૉડીની વાત નથી. યોગ એટલે એક ફિલોસોફિકલ માન્યતા જેમાં મન, શરીર અને આત્માનું સંમેલન થાય છે.સૌષ્ઠવવાળું શરીર હોવું જોઇએ. જિમ્નેશ્યમમાં જવાથી ફિટનેસ નથી આવતી. કે યોગના ક્લાસમાં જઇને અડધાંપડધાં યોગાસન શીખવાથી ફિટનેસ નથી આવતી. આજે ઘણાં બાળકો મેદસ્વી નજરે પડે છે. માબાપ તેમને કસરત નથી કરાવતાં. શરીરને તંદુરસ્ત, ફિટ અને સુડોળ રાખવાની કળા ન જાણવી તે મોટું અજ્ઞાન છે.